Til Teknik og Miljø 6/11-2019

Århus Kommune

Vedr. udvidelsen af Viborgvej.

På borgermødet den 23/10-2019, blev der nævnt et ” Hovedforslag ”. Hovedforslaget gik ud på, at alle der bor på Holmstruphøjvej skal til at køre over på Jernaldervej, for at holde i kø, der er ingen lyskryds.

Vi har de sidste 15 år holdt på Holmstruphøjvej i længere tid for at komme til venstre ud af Viborgvej, det er der ingen, der har gjort noget for at afhjælpe.

Nu er ”Hovedforslaget” så, at os der bor på Holmstruphøjvej skal over og holde i kø ved udkørslen til Jernaldervej i længere tid, der er det også svært at komme til venstre.

På nuværende tidspunkt er det også svært at komme ud på Jernaldervej fra Runevej.

Bussen blokerer også for trafikken på Jernaldervej, et par steder er der ingen buslomme til bussen.

Det er en rigtig dårlig løsning, at hele Holmstrup området skal til at holde i kø for at komme ud på Jernaldervej.

På borgermødet blev det nævnt, at det alt sammen var på grund af, at bilisterne der kører på Viborgvej skal ” vinde tid ”. Men hvad skal de ” vinde tid ” til, de kommer jo bare til at holde inde ved eller på Ringgaden.

Det er på tide, at der bliver taget hensyn til os der bor i Holmstrup.

Hvis der skal tages tilhensyn til os, der i 15 år ikke har kunnet komme ud på Viborgvej uden at vente i rigtig lang tid så er : ” Hovedforslaget ” et lyskryds ( med fransk løsning ) på Viborgvej.

Prismæssigt var der kun 1 million i forskel på de 2 løsninger, det er jo ingen penge i sådan et projekt.

I Jeres ” Hovedforslag ” flytter I jo bare problemerne fra Viborgvej til Jernaldervej, og så bliver der også ødelagt grønne områder,et villakvarter, og vejen kommer til at ligge udenfor en børnehave mm. Det er uacceptabel .

Med venlig hilsen

Kim og Hanne Andersen

Holmstruphøjvej 23

8210 Århus V.